
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul asupra propunerii legislative pentru modificarea şi completarea Legii nr.49 din 29 iulie 1991 privind acordarea de indemnizaţii şi sporuri invalizilor, veteranilor şi văduvelor de război, publicată în Monitorul Oficial al României, Partea I, 162 din 1 august 1991 şi a propunerii legislative pentru modificarea şi completarea unor acte normative în domeniul drepturilor veteranilor de război, invalizilor şi văduvelor de război, trimise Comisiei pentru muncă şi protecţie socială pentru dezbatere şi examinare în fond, cu adresele nr. Plx.12/2019 din 4 februarie 2019 şi respectiv nr. Plx.36/2019 din 11 februarie 2019.

Prezentul raport a fost întocmit în conformitate cu prevederile art.68 din Regulamentul Camerei Deputaţilor, republicat, cu modificările şi completările ulterioare.



PREŞEDINTE,
ADRIAN SOLOMON

RAPORT
asupra propunerii legislative pentru modificarea şi completarea Legii nr.49 din 29 iulie 1991 privind acordarea de indemnizaţii şi sporuri invalizilor, veteranilor şi văduvelor de război, publicată în Monitorul Oficial al României, Partea I, 162 din 1 august 1991
(Plx 12/2019)
şi a propunerii legislative pentru modificarea şi completarea unor acte normative în domeniul drepturilor veteranilor de război, invalizilor şi văduvelor de război
(Plx 36/2019)



În temeiul art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată cu dezbaterea în fond a propunerii legislative pentru modificarea şi completarea Legii nr.49 din 29 iulie 1991 privind acordarea de indemnizaţii şi sporuri invalizilor, veteranilor şi văduvelor de război, publicată în Monitorul Oficial al României, Partea I, 162 din 1 august 1991 şi a propunerii legislative pentru modificarea şi completarea unor acte normative în domeniul drepturilor veteranilor de război, invalizilor şi văduvelor de război, trimise Comisiei pentru muncă şi protecţie socială pentru dezbatere şi examinare în fond, cu adresele nr. Plx.12/2019 din 4 februarie 2019 şi respectiv Plx.36/2019 din 11 februarie 2019.

	La întocmirea prezentului raport în conformitate cu prevederile art.68 din Regulamentul Camerei Deputaţilor, republicat, cu modificările şi completările ulterioare, Comisia a avut în vedere:
· avizele favorabile ale Consiliului Legislativ (nr.974/11.10.2018 şi respectiv nr.1029/29.10.2018)
· avizele negative ale Comisiei pentru buget, finanţe şi bănci
(nr.4c-2/43/05.03.2019 şi nr.4c-2/82/12.03.2019)
· avizele negative ale Comisiei juridice, de disciplină şi imunităţi 
(nr.4c-13/51/19.03.2019 şi nr.4c-13/84/26.03.2019)
· avizele favorabile ale Comisiei pentru apărare, ordine publică şi siguranţă naţională (nr.4c-15/85/05.02.2019 şi 
nr.4c-15/120/11.02.2019)
· avizele Comisiei pentru drepturile omului, culte şi problemele minorităţilor naţionale (nr.4c-6/51/20.02.2019 şi 
nr.4c-6/125/20.02.2019)
· punctele de vedere, negativ, al Guvernului (nr.31/15.01.2019 şi nr.30/15.01.2019).

Cele două iniţiative legislative au ca obiect de reglementare modificarea art.1 şi art.2 alin.(1) din Legea nr.49/1991, preconizându-se majorarea indemnizaţiilor lunare şi a sporului lunar pe care îl primesc veteranii, invalizii şi văduvele de război. 
De asemenea, propunerea legislativă cu nr.Plx 36/2019 vizează şi completarea art.16 din Legea nr.44/1994, în sensul includerii în categoria drepturilor acordate acestor categorii de beneficiari, a „unui premiu financiar în cuantum de 5.000 lei net pentru anul Centenarului 2018”.


La dezbateri au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:
· d-l Ioan Petru Căprariu – președinte, Casa Națională de Pensii Publice
· d-na Georgeta Jugănaru – director, Ministerul Muncii și Justiției Sociale.

La lucrările comisiei şi-au înregistrat prezenţa 20 de deputaţi, din totalul de 21 de membri ai comisiei.
Raportul comisiei a fost adoptat cu unanimitate de voturi.

Propunerile legislative fac parte din categoria legilor ordinare, conform prevederilor art.73 alin.(1) din Constituţia României, republicată.

Iniţiativele legislative au fost respinse de Senat în şedinţele din 19 decembrie 2018 şi respectiv 6 februarie 2019.

Pentru ambele propuneri legislative, Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor respingerea iniţiativelor legislative din următoarele considerente:
Potrivit Ordonanţei de urgenţă a Guvernului 103 din 29 noiembrie 2018 pentru modificarea art. 1 din Legea nr. 49/1991 privind acordarea de indemnizaţii şi sporuri invalizilor, veteranilor şi văduvelor de război au fost majorate indemnizaţiile acestor categorii de beneficiari.




	PREŞEDINTE,				SECRETAR,
	Adrian Solomon				Violeta Răduţ 






Întocmit,
Consilier parlamentar Sorina Szabo

